|  |  |
| --- | --- |
| Numri i lëndës: | 2023:226998 |
| Datë: | 22.02.2024 |
| Numri i dokumentit:  | 05358487 |

**P.nr.3401/23**

**NË EMËR TË POPULLIT**

**GJYKATA THEMELORE NË PRISHTINË - DEPARTAMENTI I PËRGJITHSHËM, DIVIZIONI PENAL,** gjyqtarja e vetme gjykuese Anita Krasniqi Prenaj, me sekretaren juridike Fexhrie Tashevci, në lëndën penale kundër të akuzuarës E. M., për shkak të veprës penale- asgjësim apo dëmtim i pasuris nga neni 321 par 1 të KPRK-së, duke vendosur lidhur me kërkesën e Prokurorisë Themelore në Prishtinë PP/II.nr.6088/23 të dt. 20.10.2023, për dhënien e urdhrit ndëshkimor më datë 21.02.2024, mori këtë:

 **A K T GJ Y K I M**

**PRANOHET** kërkesa e Prokurorisë Themelore në Prishtinë **-** Departamenti i Përgjithshëm, PP/II.nr 6088/23 të dt. 20.10.2023., gjykata jep këtë:

**URDHËR NDËSHKIMOR**

**E akuzuara:**

**E. M.**,nga babai N. , e lindur me dt. ... jeton në P... Rruga “R... B...” pn. me numër personal ..., shqiptar - Shtetas i Republikës së Kosovës.

**ËSHTË FAJTORE**

**Sepse:**

Ekziston dyshimi i bazuar mirës se më dt. 02.09.2023 rreth orës 11,30 në rr. R... B..., në P... e pandehura E.M., me dashje e dëmton dhe e bënë të papërdorshëm pasurinë personit tjetër këtu të dëmtuarës S. C. në atë mënyrë që ditën kritike pas një mosmarrëveshje qe kishin e dëmtuara dhe e pandehura në lidhje me atë se kinse e dëmtuar disa ditë më herët i kishte bërtitur vajzës së të pandehurës dhe e pandehura e revoltuar me këtë shkon te shtëpia e të dëmtuarës dhe duke përdor forcën ia thënë xhamin e derës së shtëpisë me ç’ rast të dëmtuarës i shkakton dëm material.

**Me këtë ka kryer veprën penale- Asgjësim apo dëmtim i pasurisë nga neni 321 par 1 të KPRK-së**

Andaj gjykata-konform dispozitave të neneve 4, 38, 43, 69 të KPRK-së, si dhe nenit 364 e 495 të KPPRK-së, i shqipton:

**DËNIM ME GJOBË**

E akuzuara **E. M.** dënohet me gjobë në shumë prej 250 **€ (dyqind e pesëdhjetë euro)**, të cilin mund ta paguaj me dy (2) këste, në afatin ligjor nga dita e plotfuqishmërisë së këtij aktgjykimi.

Nëse personi i dënuar nuk dëshiron ose nuk mund të paguaj gjobën, gjykata do t’ia zëvendësoj dënimin me gjobë në dënim me burgim, duke ia llogaritur 1 (një) ditë burgim, me 20 € të gjobës.

 Obligohet që të paguaj shpenzimet e procedurës penale dhe atë në emër të paushallit gjyqësor shumën prej 30 €, dhe në emër të kompensimit të viktimave të krimit shumën prej 20 €, të gjitha në afat prej 15 ditësh nga dita e plotfuqishmërisë së këtij aktgjykimi.

Pala e dëmtuar, për realizimin e kërkesës pasurore-juridike udhëzohet në kontest të rregullt civil.

 **A r s y e t i m**

Prokuroria Themelore në Prishtinë **-** Departamenti i përgjithshëm, ka paraqitur aktakuzën, PP/II.nr 6088/23 të dt. 20.10.2023, kundër të pandehurës **E. M.** për shkak të veprës penale – asgjësim apo dëmtim i pasurisë nga neni 321 par 1 të KPRK-së

Gjyqtarja e çështjes me rastin e shqyrtimit paraprak të çështjes, konform nenit 493 të KPPK-së, gjeti se janë plotësuar kushtet nga neni 495 të KPPK-së, dhe pranoi kërkesën për dhënien e urdhrit ndëshkimor si në dispozitiv të këtij aktgjykimi.

Kjo gjykatë konsideron se nga provat e bashkangjitura në shkresat e lëndës, siç janë: Raporti i oficerit #11179 i dt. 02.09.23, deklaratat e të dëmtuarës dhe të pandehurës dhanë në polici më dt. 02.09.2023, fotografit nga vendi i ngjarjes, si dhe shkresat e tjera të lëndës, vërtetohet se ekziston dyshimi i bazuar mirë se e akuzuara e ka kryer veprën penale për të cilën akuzohet.

Vendimi mbi shpenzimet e procedurës penale për paushallin gjyqësor u morë në kuptim të nenit 449 par. 1 dhe par. 2 pika 2.6 të KPPK-së.

Vendimi mbi obligimin e të akuzuarit që t’i paguajë shpenzimet në emër të viktimave u morë konform nenit 39 par.3 pika 3.1 të Ligjit për kompensimin e viktimave të krimit.

Vendimi mbi udhëzimin e palës së dëmtuar për realizimin e kërkesës pasurore juridike në kontest civil është marrë në bazë të nenit 462 par. 2 të KPPK-së.

Nga sa u tha më lartë në bazë të neneve 364 dhe 495 të KPPK, u vendos si në dispozitiv të këtij aktgjykimi.

**GJYKATA THEMELORE NË PRISHTINË**

**P.nr.3401/23 të dt. 21.02.2024**

***Sekretarja juridike Gjyqtaja e çështjes***

***Fexhrie Tashevci Anita Krasniqi Prenaj***

**KËSHILLA JURIDIKE:**

Kundër këtij aktgjykimi – urdhri ndëshkimor, i pandehuri apo mbrojtësi i tij mund të paraqesin kundërshtim në afatin prej 8 ditësh, nga dita e pranimit të tij, në këtë gjykatë.